b"\n_START_ARTICLE_\nCircuit de Bremgarten\n_START_SECTION_\nHist\xc3\xb2ria\n_START_PARAGRAPH_\nEl circuit va ser constru\xc3\xaft l'any 1931 en una zona boscosa al nord de Berna i tenia un tra\xc3\xa7at de 7,28 km, amb una zona de revolts que es tra\xc3\xa7aven a alta velocitat que feien d'aquest circuit un dels m\xc3\xa9s perillosos per a disputar-hi una cursa. _NEWLINE_La primera cursa automobil\xc3\xadstica que s'hi va disputar (l'any 1934) ja va tenir un tr\xc3\xa0gic accident on hi va perdre la vida el pilot Hugh Hamilton. El circuit era perill\xc3\xb3s, (tenia molts arbres prop de la pista), especialment quan plovia._NEWLINE_Amb tot i aix\xc3\xb2, encara s'hi va arribar a disputar curses de F\xc3\xb3rmula 1, en concret el Gran Premi de Su\xc3\xafssa, que s'hi va c\xc3\xb3rrer les temporades 1951-1955."